OpenLLM-France/wikimedia huggingface dataset:
# Fear Itself

Fear Itself és una pel·lícula documental britànica de l'any 2015 sobre cinema de terror, dirigida per Charlie Lyne i narrada per Amy E. Watson. La pel·lícula està construïda íntegrament a partir de pel·lícules existents a excepció de les seves seqüències d'obertura i tancament.
La pel·lícula va debutar al servei de streaming de la BBC iPlayer l'octubre de 2015, convertint-se en la segona pel·lícula que es va estrenar a la plataforma després de Bitter Lake. La seva estrena en festival va tenir lloc al Festival Internacional de Cinema de Rotterdam el gener del 2016.

## Pel·lícules incloses

* 4 mosche di velluto grigio (1971)
* Assassinat en 8 mil·límetres (1999)
* Viuen (1993)
* Altered States (1980)
* Amber Alert (2012)
* Amityville: La possessió (1982)
* Antichrist (2009)
* Els ocells (1963)
* Blow Out (1981)
* Brazil (1985)
* Carnival of Souls (1962)
* La casa dalle finestre che ridono (1976)
* Christine (1983)
* Code inconnu : Récit incomplet de divers voyages (2000)
* Cure (1997)
* El despertar dels zombis (1978)
* La zona morta (1983)
* Der Todesking (1990)
* Don't Look Down (1998)
* Amenaça a l'ombra (1973)
* Elephant (1989)
* Elephant (2003)
* L'intrús (2004)
* El espíritu de la colmena (1973)
* Et mourir de plaisir (1960)
* L'exorcista (1973)
* The Exorcist III (1990)
* Frankenstein (1931)
* Gravity (2013)
* L'home sense ombra (2000)
* Aigua fosca (2002)
* House of Dracula (1945)
* The Hunchback of Notre Dame (1923)
* It (1990)
* It Follows (2014)
* Tauró (1975)
* Ju-rei: Gekijôban – Kuro-ju-rei (2004)
* Kyôfu kikei ningen (1969)
* L'home lleopard (1943)
* Let's Scare Jessica to Death (1971)
* La fuga de Logan (1976)
* Carretera perduda (1997)
* M, un assassí entre nosaltres (1931)
* The Man Who Haunted Himself (1970)
* Mahal (1949)
* Martyrs (2008)
* Midnight Lace (1960)
* Môjû (1969)
* Mulholland Drive (2001)
* La maledicció del diable (1957)
* La nit del caçador (1955)
* Malson a Elm Street 4 (1988)
* Nineteen Eighty-Four (1984)
* No profanar el sueño de los muertos (1975)
* Nosferatu (1922)
* Nosferatu: Phantom der Nacht (1979)
* Outrage (1950)
* Parents (1989)
* Patrick (1978)
* Peeping Tom (1960)
* Pig (1998)
* Poltergeist (1982)
* Poltergeist II: The Other Side (1986)
* Poltergeist 3 (1988)
* Post Tenebras Lux (2012)
* Psycho (1960)
* Raat (1992)
* Repulsió (1965)
* Ringu (1998)
* Scanners (1981)
* Sette note in nero (1977)
* Somos lo que hay (2010)
* Suspiria (1977)
* The Strangers (2007)
* Tetsuo: The Iron Man (1989)
* Twilight Zone: The Movie (1983)
* Uwakizuma: Chijokuzeme (1992)
* Uzumaki (2000)
* Videodrome (1983)
* Village of the Damned (1960)
* The Tenderness of Wolves (film)|Die Zärtlichkeit der Wölfe (1973)

## Referències

* ↑ «Review: Fear Itself (2015)». The Horror Show. [Consulta: 1r febrer 2016].
* ↑ «Films featured in Fear Itself». BBC. [Consulta: 1r febrer 2016].

## Enllaços externs

* Fear Itself - Lloc web oficial
* Fear Itself a Programmes de la BBC (anglès)
* Fear Itself a Internet Movie Database (anglès)
# Múscul espleni del cap

El múscul espleni del cap (musculus splenius capitis) (del grec spléníon, que significa " embenat "; i del llatí caput, en català "cap") és un dels dos músculs esplenis. És ampli, en forma de corretja i està situat a la part posterior del coll. Connecta la base del crani, les vèrtebres del coll i part superior del tòrax. Està implicat en moviments simples del cap, com el de sacsejar-lo.
S'origina en la meitat inferior del lligament nucal, en l'apòfisi espinosa de la setena vèrtebra cervical, i en les apòfisis espinoses de la part superior de les tres o quatre vèrtebres toràciques superiors. Les fibres del múscul es dirigeixen cap amunt i lateralment i s'insereixen, a l'empara de l'esternoclidomastoidal, en l'apófisis mastoide de l'os temporal, i en la superfície de l'os occipital just per sota del terç lateral de la línia nucal superior.
És innervat per la branca posterior dels nervis cervicals C3 i C4. És un dels músculs que forma el sòl del triangle posterior del coll.
El múscul espleni del cap és important per a l'extensió del cap. També pot permetre la flexió lateral i rotació del coll i del cap.

## Imatges

* L'os occipital. Superfície exterior.
* L'os occipital temporal esquerre. Superfície exterior.
* Músculs del coll. Vista lateral.
* Múscul espleni del cap

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 4 febrer 2014].
* ↑ Dr. M. A. (Toby) Arnold; Deborah Bryce. Arnold's Glossary of Anatomy. The University of Sydney. Vegeu l'enllaç Arxivat 2020-03-07 a Wayback Machine..
* ↑ «Splenius capitis muscle - definition of Splenius capitis muscle in the Medical dictionary». Medical-dictionary.thefreedictionary.com. [Consulta: 18 agost 2011].
    Aquest article incorpora text de l'edició de l'Anatomia de Gray en domini públic.

## Enllaços externs

* LUC spca
* Splenius+capitis al Diccionari d'eMedicine
* Figura anatòmica: 01:03-01 a Human Anatomy Online, SUNY Downstate Medical Center - "Capa superficial dels músculs extrínsecs de l'esquena."
* Figura anatòmica: 01:05-01 a Human Anatomy Online, SUNY Downstate Medical Center - "Capa intermèdia dels músculs extrínsecs de l'esquena, músculs profunds."
* Figura anatòmica: 24:01-02 a Human Anatomy Online, SUNY Downstate Medical Center - "Identificació dels músculs associats al triangle posterolateral"
# Adelaida (reina de França)

Adelaida (París, 850 $^{(Gregorià)}$ - Laon, 10 de novembre de 901) va ser una noble francesa, esposa de Lluís II de França i mare de Carles III de França.
Va ser filla del comte palatí Adalard de Paris. Va ser escollida per Carles el Calb, rei de França Occidental per casar-se amb el seu fill Lluís el Quec, malgrat que aquest ja s'havia casat en secret amb Ansgarda de Borgonya. Encara que aquests ja havien tingut dos fills, Carles va forçar el Papa Joan VIII a dissoldre el matrimoni.
No obstant això, el seu matrimoni va ser posat en qüestió per la consanguinitat de la parella i quan el papa Joan VIII va coronar Lluís II va rebutjar coronar també Adelaida. Lluís va morir el mateix any que va néixer el seu fill Carles, motiu pel qual es va produir una disputa sobre la successió entre Adelaida i Ansgarda. Els fills d'Asgarda, Lluís i Carloman van regnar durant uns anys abans de morir sense descendència el 882 i el 884 i la corona va estar disputada per Odó I de França i Carles el Gras.
Finalment el seu fill va ascendir al tron com a Carles III de França i la seva mare l'assistí fins que va morir el 901 a Laon.

## Referències

* ↑ «Adelaida (reina de França)». Gran Enciclopèdia Catalana. Barcelona: Grup Enciclopèdia Catalana.
# Tiengemeten

Tiengemeten és una illa a la província d'Holanda Meridional (Països Baixos). Fou un municipi a part fins a la reestructuració de municipis neerlandesos de l'any 1984. Avui en dia pertany al municipi de Korendijk. El nom refereix a una mida: un gemet és una unitat de superfície àntica d'aproximadament 0,4 hectàrees i tien vol dir «deu». L'illa té una mida de 7 km de llargada i 2 km d'ample, que ja no correspon amb la mida del nom (que seria 100 x 400 metres). Des del 1997 està en mans de l'associació Natuurmonumenten.
# Golf de Finlàndia

El Golf de Finlàndia (finès: Suomenlahti; suec: Finska viken; estonià: Soome laht; rus: Фи́нский зали́в, Finski zaliv) és un braç oriental del mar Bàltic situat entre Finlàndia (al nord) i Estònia (al sud) que s'acaba a l'estuari del Nevà, a Rússia. A l'extrem oriental del golf, hi ha la ciutat de Sant Petersburg, la segona del país. Altres ciutats importants banyades pel golf són Hèlsinki i Tallinn, capitals dels seus respectius estats. És característic per la seva baixa profunditat i salinitat.

## Referències

* ↑ «golf de Finlàndia | enciclopèdia.cat». [Consulta: 27 desembre 2018].
* ↑ «Golfo de Finlandia - EcuRed». [Consulta: 1r maig 2019].
# Antic molí d'oli (el Soleràs)

L'Antic molí d'oli és una obra del Soleràs (Garrigues) inclosa a l'Inventari del Patrimoni Arquitectònic de Catalunya.

## Descripció

Antic molí d'oli públic del municipi; avui tan sols en resten uns pocs elements, a la porta hi ha la data de 1789. Està situat al peu de la carretera que va cap a Lleida. El seu estat és força ruïnós. Veiem una construcció de pedra que deuria ser l'estructura dels murs, com a mínim en el seu interior. Aquesta està coberta amb una argamassa de pedres i fang. A més d'aquests fragments de paret resten dempeus part dels arcs i pilastres que sostenien les premses i feien de contraforts. En un d'ells hi ha la data de 1789.

## Referències

* ↑ «Antic molí d'oli». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Bigot Fu Manxú

Un bigot Fu Manxú o simplement Fu Manchu, és un bigot recte i ple que s'estén des de sota del nas per damunt de les comissàries de la boca i que creix cap avall més enllà dels llavis i la barbeta ben afaitats en dos "tenrils" cònics, que sovint s'estenen més enllà de la línia de la mandíbula. Existeix una variant del Fu Manxú que inclou un tercer "tenrill" llarg que descendeix d'un xicotet tros des de la barbeta.
El bigot Fu Manxú deu el seu nom a Fu Manchu, un personatge de ficció creat per l'autor anglés Sax Rohmer, és caracteritzat pel bigot a les adaptacions cinematogràfiques de les històries de Rohmer. El Fu Manxú literari no portava bigot. El famós pèl facial va aparèixer per primera vegada a la sèrie britànica The Mystery of Dr. Fu Manchu (1929); esdevenint el bigot en una part integral de les representacions estereotipades cinematogràfiques i televisives dels antagonistes xinesos.
L'estil de cabell facial s'utilitza sovint per estereotipar l'ètnia asiàtica, més específicament la xinesa. Moltes caricatures de xinesos del segle XIX i principis del XX representen xinesos amb este tipus de pèl facial. El Fu Manxú és una categoria de competició al Campionat del Món de Barba i Bigot.

## Confusió amb bigot de ferradura de cavall

El Fu Manxú és semblant (i comunament confós amb) el bigot de ferradura (o "motorista"); la diferència entre els dos estils és que el Fu Manxú es conrea exclusivament a les cantonades del llavi superior, creant dos llargs "tendrills" que pengen més enllà de la zona de la boca i la barbeta ben afaitades. La ferradura consisteix simplement en fer créixer el cabell a banda i banda dels llavis i la barbeta juntament amb el bigot, creant així la forma d'U invertida o de ferradura, sense que cap cabell penge sobre la línia de la mandíbula.
Un veritable Fu Manxú és considerablement més difícil i més llarg de produir en comparació amb la ferradura; una publicació centrada en el bigot va considerar que "Probablement, no coneixeu ningú que porte un [autèntic] Fu Manxú".

## Referències

* ↑ www.americanmustacheinstitute.org Arxivat 2 November 2019 a Wayback Machine. Mustache Styles Retrieved 30 January 2011
* ↑ www.worldbeardchampionships.com 2009 Results – World Beard and Moustache Championships 12 January 2010. Retrieved 30 January 2011
* ↑ www.worldbeardchampionships.com www.worldbeardchampionships.com Arxivat 25 February 2011 a Wayback Machine. Results – 2010 European Championships – Leogang, Austria 8 October 2010 Retrieved 30 January 2011
* ↑ «The Fu Manchu vs. The Biker Mustache». getkempt.com. Arxivat de l'original el 14 de juliol 2014. [Consulta: 15 abril 2018].
# Cabdill reial amazònic

El cabdill reial amazònic (Onychorhynchus erythrurus) és una espècie d'ocell de la família dels titírids (Tityridae). Es troba a la major part de la conca amazònica al nord de Bolívia, l'est del Perú, l'est de l'Equador, l'est de Colòmbia, Veneçuela, les Guaianes i el nord i l'oest del Brasil. Els seus hàbitats són els boscos tropicals i subtropicals de frondoses humits, els cursos d'aigua i els pantans tropicals. El seu estat de conservació es considera de risc mínim.
El mascle té un característic plomall al cap en forma de ventall, que, al desplegar-se, mostra plomes vermelles amb les vores superiors negres, iridescències blaves i algunes taques negres. A les femelles el vermell es substitueix per un color groc ataronjat.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «cabdill reial amazònic». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 452. ISBN 978-84-16728-37-4.
* ↑ BirdLife International. «Amazonian Royal Flycatcher. Onychorhynchus coronatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
* ↑ Sample, R., B. Shackelford, and R. Kannan (2020). Royal Flycatcher (Onychorhynchus coronatus), versió 1.0. In Birds of the World (T. S. Schulenberg, Editor). Cornell Lab of Ornithology, Ithaca, NY, USA. Consulta 8 Setember 2021
# Terpisó

Terpisó (Terpison, Τερψίων) fou un filòsof grec, nadiu de Mègara, esmentat per Suides com a deixeble de Sòcrates.
També l'esmenta Plutarc i podria ser el Terpisó esmentat per Plató com interlocutor en una de les seves obres.
Ateneu de Naucratis esmenta un Terpisó con el primer autor de γαστρολογία donant als caminants indicacions de per on calia anar i per on no, i n'esmenta un vers, però probablement fou un personatge diferent.
# Müjde Yüksel

Müjde Yüksel (Kadıköy, Istanbul, 9 de març de 1981) és una exjugadora de bàsquet turca. Va acabar la seva carrera com a jugadora l'any 2009.

## Vegeu també

* Bahar Çağlar
* Nilay Kartaltepe
* Esra Şencebe
* Birsel Vardarlı

## Referències

* ↑ http://www.tbf.org.tr/detay/2014/07/02/mujde-yukselin-basketbol-yolculugu Arxivat 2015-12-08 a Wayback Machine.
# Akutan (Alaska)

* Per a altres significats, vegeu «Akutan».
Akutan és una població dels Estats Units a l'estat d'Alaska. Segons el cens del 2007 tenia 749 habitants.

## Demografia

Segons el cens del 2000, Akutan tenia 713 habitants, 34 habitatges, i 17 famílies La densitat de població era de 19,6 habitants/km².
Dels 34 habitatges en un 20,6% hi vivien nens de menys de 18 anys, en un 32,4% hi vivien parelles casades, en un 14,7% dones solteres, i en un 47,1% no eren unitats familiars. En el 38,2% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 3.
Per edats la població es repartia de la següent manera: un 3,1% tenia menys de 18 anys, un 11,1% entre 18 i 24, un 48,2% entre 25 i 44, un 36,2% de 45 a 60 i un 1,4% 65 anys o més.
L'edat mediana era de 40 anys. Per cada 100 dones hi havia 334,8 homes. Per cada 100 dones de 18 o més anys hi havia 342,9 homes.
La renda mediana per habitatge era de 33.750 $ i la renda mediana per família de 43.125 $. Els homes tenien una renda mediana de 13.988 $ mentre que les dones 23.750 $. La renda per capita de la població era de 12.258 $. Cap de les famílies i el 45,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Akutan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 juliol 2010].
* ↑ «Geographic Comparison Table- Akutan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 5 juliol 2010].
# Tiroteig a l'escola

Un tiroteig a l'escola és un acte violent on un individu o un grup d'individus llança un atac amb armes de foc a un centre educatiu, com ara una escola primària, institut de secundària, una universitat o algun altre centre educatiu. És una forma de la violència escolar. La definició no s'ha concretat prou per a poder investigar les causes.
Hi ha tirotejos escolars notables a tot el món, sent els Estats Units on hi ha el nombre més alt. Des del tiroteig a l'Escola Primària de Sandy Hook (2012), circulen teories conspiratòries amb un bon nombre de creients que afirmen que aquests actes de violència escolar són muntatges del govern utilitzats com a propaganda per a prohibir l'ús d'armes de foc.

## Perfil

Els tirotejos a les escoles reben extensa cobertura de mitjans de comunicació i són freqüents als Estats Units. Arreu del món de vegades això ha comportat canvis en les polítiques de les escoles relacionades amb la disciplina i la seguretat. Alguns experts han descrit els temors sobre els tirotejos escolars com un tipus de pànic moral. Aquests incidents poden també comportar un debat internacional sobre les lleis de regulació de l'ús i tinença d'armes.

## Solucions

Justin Rivard, un estudiant de l'institut de Somerset (Wisconsin) inventà un bloquejador de portes que anomenà JustinKase, un joc de paraules que barreja el seu nom, Justin, amb l'expressió Just in case («Per si de cas»).

## Referències

* ↑ Preti, 2008, p. 544.
* ↑ Vossekuil, 2004, p. 3.
* ↑ Preti, 2008, p. 544-545.
* ↑ «How school killings in the US stack up against 36 other countries put together». QZ, 14-12-2012 [Consulta: 25 febrer 2018].
* ↑ «Interactive mass shootings around the world since 1996». canada.com, 14-12-2012 [Consulta: 25 febrer 2018].
* ↑ Koebler, Jason «Where the ‘Crisis Actor’ Conspiracy Theory Comes From». Motherboard, 22-02-2018 [Consulta: 26 febrer 2018].
* ↑ Killingbeck, Donna «The Role of Television News in the Construction of School Violence as a 'Moral Panic.». Journal of Criminal Justice and Popular Culture, 8, 3, 2001, pàg. 186–202. Arxivat de l'original el 2019-08-03 [Consulta: 30 juliol 2015].
* ↑ «Government Vows to Take Action Following Kauhajoki Shootings». YLE. [Consulta: 23 setembre 2008].
* ↑ «High school student invents 'JustinKase' tool that could save lives during shooting». USA Today, 2018 [Consulta: 25 febrer 2018].

## Bibliografia

* Preti, Antonio «School shooting as a culturally enforced way of expressing suicidal hostile intentions». Journal of the American Academy of Psychiatry and the Law Online, 36, 4, 2008, pàg. 544-550.
* Vossekuil, Bryan et al.. The Final Report and Findings of the Safe School: implications for the prevention of school attacks in the United States. Washington, DC: United States Secret Service and Education Department, 2004.
# Granota àgil

La granota àgil (Rana dalmatina) és una espècie d'amfibi anur de la família Ranidae.

## Característiques

És una granota d'aspecte àgil, amb les potes llargues. Mesuren entre 35 i 65 mm de llarg els mascles i entre 40 i 75 mm les femelles. El seu pes varia entre el 6 i els 40 grams els mascles i 11 i 64 grams les femelles. Té unes potes excepcionalment llargues i gràcies a això és capaç d'elevar-se diversos metres. És de color marró pàl·lid. Posseeix taques marró fosc en el dors. Es pot distingir als mascles de les femelles per les seves potes posteriors més amples.

## Distribució

És comú en el nord, centre i sud d'Europa. A la península Ibèrica es pot trobar només en regions d'Álaba i Navarra. Habitualment es troba en rouredes i sotaboscos ombrívols al voltant dels 500-600 metres d'altitud, tot i que se'n han trobat exemplars a altituds des del nivell del mar fins als 1.000 metres.

## Reproducció

La granota àgil s'aparella el març o a l'abril, però en les zones més meridionals comença l'època de cria durant el febrer. Els ous mesuren entre 1,5 i 2,5 mm de diàmetre, pesen una mitjana de 12,7 mg i són de color marró. Al sortir de l'ou, les larves mesuren uns 6,7 mm i són de color fosc, quasi negre, amb la part del ventre més clar i la cresta dorsal translúcida amb taques fosques.
La posta es realitza en una sola massa esfèrica compacta que es fa en diferents profunditats, sovint enganxada a les branques submergides o vegetació aquàtica. La posta es d'entre 600 i 1.000 ous.

## Referències

* ↑ «Rana ágil - Rana dalmatina - Descripción». [Consulta: 21 maig 2019].
* ↑ «Efectivos poblacionales de la Rana ágil (Rana dalmatina) y uso del hábitat reproductor en Navarra.» (en castellà). [Consulta: 22 maig 2019].
* ↑ «Ministerio para la Transición Ecologica» (en castellà). [Consulta: 21 maig 2019].
* ↑ Václav Lanka i Zbysek Vít. Anfibios y reptiles (en castellà). Susaeta, p. 78-79.
* ↑ «AmphibiaWeb - Rana dalmatina». [Consulta: 21 maig 2019].
# Antic projecte de la Línia T10 de Metrovalència

* No s'ha de confondre amb l'actual Línia 10 de Metrovalència..
La línia T10 o Tramvia de la Costa és un antic projecte d'una línia de tramvia de Metrovalència.
Es va anunciar el 2005 i uniria la costa de l'Horta amb la ciutat mitjançant el nexe Marítim-Serrería i disposaria de dos finals de línia: Port Saplatja i Neptú. Es constituiria d'un tram arran de terra orientat al llarg de la costa incorporant-hi el bucle de la línia 4 al Cabanyal i el tram tramviaire de Marítim-Serrería a Neptú. El 2007 es va inaugurar el tram entre Marítim-Serreria i Neptú i la connexió entre aquest i el bucle del Cabanyal com a part de les línies 5 i 6, que amb la construcció del tram nord passarien a conformar la línia T10, però eventualment és va abandonar el projecte. El tram entre Marítim-Serrería i Neptú va romandre part de la línia 5 fins 2015 quan va passar a ser la totalitat de la línia 8 mentre que el que connectava amb la línia 4 va passar a formar part de la línia 6.

## Referències

* ↑ «Líneas de metro en València que estuvieron a punto de hacerse» (en castellà). Viu Valencia. [Consulta: 13 febrer 2022].
* ↑ López Canto, Manuel. Estudio de viabilidad para la prolongación de la red de F.G.V., desde la Playa de la Malvarrosa (Valencia), hasta la Playa de la Patacona (Alboraya) (tesi) (en castellà). Universitat Politècnica de València, 2021-01-19.
* ↑ «Ampliaciones previstas en Metrovalencia» (en castellà). Generalitat Valenciana Conselleria d'Infraestructures i Transport.
* ↑ «50 años de ferrocarril en Valencia» (en castellà). A Todo Vapor, 01-10-2008.
* ↑ «Empiezan las obras del nuevo tranvía de la costa». 20minutos, 25-11-2005. Arxivat de l'original el 2022-02-13. [Consulta: 13 febrer 2022].
* ↑ «Monografia València Parc Central». Ajuntament de València.
* ↑ «Las promesas olvidadas del metro de Valencia» (en castellà). Las Províncias, 29-10-2018. [Consulta: 13 febrer 2022].
* ↑ «Bonig maquilla el plano de Metrovalencia para aparentar cuatro líneas nuevas». Valencia Plaza, 26-11-2014. [Consulta: 27 febrer 2022].
# Bir Mezoui

Bir Mezoui (àrab بئر مزوي) és una comuna rural de la província de Khouribga de la regió de Béni Mellal-Khénifra. Segons el cens de 2014 tenia una població total de 6.131 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cabdill pitbrú

El cabdill pitbrú (Hemitriccus obsoletus) és un ocell de la família dels tirànids (Tyrannidae).

## Hàbitat i distribució

Habita boscos i bambú a les terres altes del sud-est del Brasil.

## Referències

* ↑ «Cabdill pitbrú». Cercaterm. TERMCAT, Centre de Terminologia. Rev. 20/06/2021(català)
# Temù

Temù és un municipi italià de la província de Brescia, a la regió de Llombardia.

## Enllaços externs

* Pàgina web oficial de Temù (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Nandraž

Nandraž és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1318.